laion/Wikipedia-Exotic huggingface dataset:
Orbital Sciences Corporation

Orbital Sciences Corporation הייתה חברה בתחום תעשיית החלל. החברה הוקמה בשנת 1982 בווירג'יניה. בשנת 2014 היא התמזגה עם Alliant Techsystems ובשנת 2018 נרכשה על ידי נורת'רופ גראמן. פעילות נמשכת כחלק של "מערכות חלל נורת'רופ גראמן". החברה הוקמה בשנת 1982. בשנת 1985 היא זכתה לראשונה במכרז של נאס"א. בשנת 1987 היא זכתה במכרז של Orbcomm לבניית לווייני החברה. בשנת 1990 החל שימוש במשגר "פגאסוס" שפותח על ידי מהנדסי החברה. באותה שנה החלה מכירת מניות החברה בנאסד"ק. בשנת 1994 בוצע שיגור ראשון של משגר מדגם "טאורוס". בשנת 2008 לראשונה שוגר לחלל גשושית שחר שפותחה על ידי מהנדסי ומדעני החברה. בשנת 2006 שוגר לחלל לוויין מס' 500 שנבנה על ידי החברה. בשנת 2008 נחתם חוזה עם נאס"א להעברת אספקה לתחנת החלל הבין-לאומית תוך שימוש בחללית אספקה סיגנוס ומשגר "אנטרס". בשנת 2014 הוכרז על מיזוג עם חברת Alliant Techsystems והקמת חברה עם 13 אלף עובדים בשווי של 4.5 מיליארד $. ב-18 בספטמבר 2018 נורת'רופ גראמן הודיע על תוכניות רכישה של החברה תמורת כ-9.2 מיליארד $. העסקה אושרה על ידי הרגולטור ב-5 ביוני 2018. Space Systems Group (SSG) - פעלה בתחום לוויינים קטנים. בתחום זה נבנו לוויינים רדים למטרות שונות. Launch Systems Group (LSG) - פעלה בתחום פיתוח משגרים. בין מוצרי היחידה משגרים "מינוטאור", "פגאסוס" ו-"אנטארס". Advanced Programs Group (APG) - פעלה בתחום תמיכה לטיסות מאוישות. במסגרת זה פותחה חללית אספקה לתחנת החלל הבין-לאומית. Technical Services Division (TSD) - יחידה שסיפה תמיכה טכנית לפרויקטים שונים לרבות טלסקופ החלל ג'יימס וב. Transportation Management Systems (TMS) - יחידה לתמיכה במערכת ניווט לוויינית ותקשורת סלולרית. מדיה וקבצים בנושא Orbital Sciences Corporation בוויקישיתוף רכישת החברה
אלישבע מה נחמדת

"אלישבע מה נחמדת" הוא שיר שנכתב על ידי המשוררת מרים ילן-שטקליס והולחן על ידי שמוליק קראוס. ייתכן ואלישבע הייתה בובתה של רותי, אחייניתה של המשוררת. ילן-שטקליס שיבצה בשיריה ובסיפוריה את שמות בנות משפחתה. השיר הופיע לראשונה בספר שירי הילדים של ילן-שטקליס, אצו רצו גמדים ולאחר מכן בספרה שיר הגדי, שיצא לאור בשנת 1960. השיר מופיע גם בספר שירי הילדים של המשוררת, פרח נתתי לנורית, אשר ראה אור בשנת 2005, כעשרים שנה לאחר פטירתה של ילן-שטקליס. השיר מתאר יחס של חמלה ואהבה של ילדה קטנה לבובתה אלישבע הפיסחת. הילדה בשירה של ילן-שטקליס מביעה רגישות, אמפתיה ואהבה כלפי בובתה כאשר אחרים אינם רואים בה. בשנת 1974 הופיעה עם השיר שלישיית החלונות הגבוהים בפסטיבל שירי משוררי הילדים. השיר בביצוע השלישייה השיר נכנס למצעדי הפזמונים השבועיים ב-8 באפריל 1974 וצעד שישה שבועות. בשיאו הגיע למקום ה־11. מלבד ג'וזי כץ שביצעה את השיר ידוע החידוש לשיר של רות שועלי משנת 2018. דפנה לוי, הסיפורים האמיתיים שמאחורי שירי הילדים של מרים ילן שטקליס, באתר Xnet‏, 10 ביולי 2018 החלונות הגבוהים, ‏13 בדצמבר 2020 אלישבע מה נחמדת – פזמונט, באתר pizmonet.co.il הבובה אלישבע, סרטון בערוץ "גולד דיזל - GOLD DIZEL", באתר יוטיוב (אורך: 02:33)
יארמולינצי

יארמולינצי (באוקראינית: Ярмолинці) היא עיירה במחוז חמלניצקי שבאוקראינה, בה התקיימה עד השואה קהילה יהודית. היישוב נמצא כ-30 ק"מ מפרוסקורוב. דרכו עובר כביש ארצי ז'יטומיר - צ'רנובצי. האזכור הראשון של ירמולינצי הוא משנת 1400. באותה תקופה האזור היה חלק של האיחוד הפולני-ליטאי. בשנת 1407 ויטאוטאס הגדול העניק את היישוב לאציל הונגרי. בשנת 1455 הוענקו ליישוב זכויות עיר. לאחר חלוקת פולין האזור עבר לשליטת האימפריה הרוסית. בין הבניינים הבולטים ביישוב כנסייה שבנייתה החלה ב-1793 והסתיימה כעבור כ-100 שנים. ב-5 ביולי 1920 בכניסה לעיירה נהרג ישראל פרידלנדר וצוותו. החל משנת 1923 היישוב היה מרכז של ראיון יארמולינסקי שבאוקראינה הסובייטית. יחידה מנהלית זו בוטלה בשנת 2020. בשנת 1959 בעיירה התגוררו 6,880 תושבים. התיישבות יהודית בעיירה החלה במהלך המאה ה-18. חיים קורן היה רב היישוב בתחילת המאה ה-20. בשנת 1939 התגוררו ביארמולינצי 1,264 יהודים והם היו 61% מכלל אוכלוסיית היישוב. באותה תקופה יארמולינצי היו מרכז של מועצה יהודית מקומית. לפי השערה בזמן כיבוש הגרמני בעיירה היו כ-1,000 יהודים. בקיץ הוקם יודנראט וכבר ב-9 ביולי החלו הוצאות להורג. בהמשך במקום הוקם גטו. באוגוסט 1942 כ-400 יהודים נשלחו למחנה עבודה בפרוסקורוב. בסוף אוקטובר 1942 החלו הוצאות להורג של תושבי הגטו ויהודים שהובאו מהסביבה. באקציה זו נהרגו כ-6,400 יהודים. מדיה וקבצים בנושא יארמולינצי בוויקישיתוף נתונים מאתר יד ושם אלכסנדר קרוגלוב (רו') ומרטין דין (אנ'), יארמולינצי, אנציקלופדיה של המחנות והגטאות (כרך II, חלק B, עמ' 1364–1364), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
בובה זהבה

"הבובה זהבה" או "בובה זהבה" הוא שיר ילדים עברי מאת מרים ילן-שטקליס הידוע בלחנו המפורסם של שמוליק קראוס (1967). השיר פורסם לראשונה בשנת 1941 בשבועון "דבר לילדים". השיר פורסם לראשונה בשנת 1941 בעיתון "דבר לילדים". ילן-שטקליס, שעבדה בספרייה הלאומית, פרסמה סיפורים ששמעה מפי עמיתה לעבודה על בתה נורית. באחד הימים סיפרה האם על נורית כי נדדה שנתה של הילדה מפני שפחדה מהחושך. נורית הקטנה קראה לאביה. במיטה של נורית שכבה גם הבובה שלה, זהבה. השיר פורסם בעיתון, ולאחר פרסומו הביאה נורית את השיר למורה שלה למוזיקה, צבי קפלן (1916–1993), שהלחין את השיר. ילן-שטקליס, שהכירה מאוחר יותר את שמוליק קראוס, מסרה לו את השיר ולחנו היה לגרסה המפורסמת והידועה ביותר שלו. החידוש לשיר בוצע על ידי שלישיית החלונות הגבוהים. זהו לחנו הראשון של קראוס לשיר של ילן-שטקליס שהלחין רבים משיריה של המשוררת. השיר פורסם גם בספרי שירי הילדים של ילן-שטקליס, שיר הגדי משנת 1960 ופרח נתתי לנורית שיצא לאור בשנת 2005 כ-20 שנה לאחר מותה של המשוררת. השיר ללחנו של קראוס יצא בשנת 1967 באלבומה היחיד של שלישיית החלונות הגבוהים. ידועים גם ביצועים נוספים לשיר, בפי ג'וזי כץ, חוה אלברשטיין, שרית חדד, זהבה בן, גידי גוב יגאל בשן ויובל דיין. החלונות הגבוהים - הבובה זהבה, סרטון בערוץ "מוזיקה ישראלית", באתר יוטיוב (אורך: 03:22) מילות השיר "בובה זהבה" והאזנה לו, באתר זמרשת אלי קינן, הבובה זהבה עולה לבמה, דבר, 15 באוגוסט 1975 יוסי חרסונסקי, לבד ביחד ולבד לבד, מעריב, 11 בספטמבר 1975 מילות השיר "בובה זהבה" והאזנה לו, באתר זמרשת. דפנה לוי, הסיפורים האמיתיים שמאחורי שירי הילדים של מרים ילן שטקליס, באתר Xnet‏, 10 ביולי 2018 עייפה בובה זהבה – מילים וביצועים | קפלן, צבי, 1916-1993 מלחין | מוזיקה | הספרייה הלאומית, באתר www.nli.org.il שרה בן ראובן, כששמוליק פגש את מרים, באתר הארץ, 28 בפברואר 2013 עומר שומרוני, יעל בן ישראל, חגית פלג-רותם, מתן שירם והילה שיאון, ‏זמן שמחתנו, באתר גלובס, 15 בספטמבר 2013 גל אוחובסקי, ‏לא אוהבים מזרחית?, באתר ‏מאקו‏, 17 באוגוסט 2017
צחי עוזיאל

צחי עוזיאל (נולד ב-1972) הוא שופט ישראלי, המכהן כמנהל בתי המשפט. עוזיאל נולד בישראל בשנת 1972. בשנת 1990 סיים את לימודיו בבית הספר קריית חינוך - יפו. בשנים 1991–1994 שירת בצה"ל. בשנת 1997 סיים בהצטיינות לימודי משפטים באוניברסיטת קובנטרי, שבאנגליה. בשנים 1997–1998 התמחה אצל מנהל המחלקה האזרחית בפרקליטות מחוז מרכז, ד"ר עמנואל נוה. בחודש נובמבר 1998 הוסמך כעורך דין. בשנים 1998–2010 שימש פרקליט בכיר בפרקליטות מחוז מרכז וממונה על עניינים פליליים ואכיפה כלכלית. בשנים 2002–2007 שימש כמתרגל ועוזר הוראה של השופט (בדימוס) יעקב קדמי בקורסים סדר דין פלילי ודיני ראיות, במרכז הבינתחומי הרצליה. משנת 2007 מרצה בקורס "ארגוני פשיעה בישראל - הלכה למעשה", בקריה האקדמית אונו. בשנת 2007 סיים בהצטיינות לימודי תואר שני כפול במשפט ציבורי ובינלאומי באוניברסיטת תל אביב ואוניברסיטת נורת'ווסטרן, במסגרת תוכנית Executive. בחודש דצמבר 2010 מונה לשופט בתי משפט השלום במחוז תל אביב. באוקטובר 2015 מונה לסגן נשיא בתי משפט השלום במחוז תל אביב. ב-15 ביולי 2019 מונה לנשיא בתי משפט השלום במחוז תל אביב. ב-8 בנובמבר 2023 החליט שר המשפטים יריב לוין, בהסכמת ממלא מקום נשיא בית המשפט העליון, עוזי פוגלמן, כי עוזיאל ימונה למנהל בתי המשפט בשנים 2024 עד 2029, וב-1 בינואר 2024 החל עוזיאל לכהן בתפקיד זה. בפברואר 2024 מונה לשופט בבית משפט מחוזי. צחי עוזיאל, באתר הרשות השופטת "הלכת בן חיים״ פסילת ראיות ואיזוק אלקטרוני, כבוד השופט צחי עוזיאל, סרטון בערוץ "מחוז תל אביב - לשכת עורכי הדין", באתר יוטיוב (אורך: 40:02) ( המקור נמחוק והעתק נמצא ב ארכיון האינטרנט כנראה נמחק כי מכיל פתיח על ידי אפי נווה ואבי חימי, אסוציאציה מביכה לפי מה שהיה בתקשורת עליהם. ) השר לוין מינה את השופט צחי עוזיאל לתפקיד מנהל בתי המשפט, באתר ynet, 8 בנובמבר 2023 הוועדה לבחירת שופטים מינתה את השופט צחי עוזיאל לשופט של בית משפט מחוזי, באתר www.maariv.co.il
1998 בצרפת

שנת 1998 בצרפת הייתה השנה בה ציינה צרפת 1,011 שנות לאום. נשיא צרפת: ז'אק שיראק ראש ממשלת צרפת: ליונל ז'וספן 15 במרץ נערכו בחירות קנטונאלס נערכו בחירות אזוריות . 22 במרץ - נערכו בחירות קנטונאלס 12 ביולי - צרפת היא אלופת העולם בכדורגל לראשונה אי פעם עם ניצחון 0–3 על מחזיקת ברזיל בסטאד דה פראנס. זינדין זידאן כובש פעמיים לפני ששער הפציעה של עמנואל פטי משלים את הניצחון. 16 בינואר – אודסון אדוארד, כדורגלן 11 במרץ – אקסל דיסאסי, כדורגלן 13 במאי – לוקה זידאן, כדורגלן 30 ביוני – חוסאם עוואר, כדורגלן אלג'יראי-צרפתי 27 באוקטובר – דאיו אופאמקאנו, כדורגלן 1 בנובמבר – מארי אנטואנט קטוטו, כדורלגנית צרפתייה 12 בנובמבר – ז'ול קונדה, כדורגלן 5 בדצמבר – רנדאל קולו מואני, כדורגלן 20 בדצמבר – קיליאן אמבפה, כדורגלן (קטגוריה:צרפתים שנפטרו ב-1998) 21 באפריל – ז'אן-פרנסואה ליוטר, פילוסוף (נולד ב-1924) 6 באוגוסט – אנדרה וייל, מתמטיקאי (נולד ב-1906) 8 בנובמבר – ז'אן מארה, שחקן (נולד ב-1913) 10 בנובמבר – ז'אן לרה, מתמטיקאי (נולד ב-1906) מדיה וקבצים בנושא 1998 בצרפת בוויקישיתוף
אמפלוגרפיה

אמפלוגרפיה (באנגלית: Ampelography; מהמלים ביוונית: ἄμπελος, "גפן" + γράφος, "כתיבה") היא תחום הבוטניקה העוסק בזיהוי וסיווג של גפנים. באופן מסורתי זה נעשה על ידי השוואת הצורה והצבע של עלי הגפן וגרגרי הענבים; לאחרונה חקר הגפנים עבר מהפכה על ידי טביעת אצבע של DNA. גפן הענבים הוא מין משתנה ביותר וחלק מזני הענבים, כמו פינו נואר, עוברים מוטציות בתדירות גבוהה במיוחד. עם זאת, ענבי היין וענבי המאכל היו חשובים עוד מימי קדם, ולכן סכומי כסף גדולים יכולים להיות קשורים בזיהוי נכון של מינים ושיבוטים שונים של גפנים. מדע האמפלוגרפיה החלה להתפתח ברצינות במאה ה-19, כאשר הפך לחשוב להבין יותר את תכונות המינים השונים של הגפן, שכן לחלק מהם הייתה עמידות שונה מאוד למחלות ומזיקים כמו כנימת הפילוקסרה. ספרי זיהוי רבים של גפנים פורסמו בתקופה זו, אחד מהם הוא Ampélographie française של ויקטור רנדו משנת 1857, הכולל ליטוגרפיות בצבע באיור יד של אז'ן גרובון. עד מלחמת העולם השנייה, אמפלוגרפיה הייתה אמנות. אחר כך פייר גאלה (Pierre Galet) מבית הספר הלאומי הגבוה לחקלאות של מונפלייה (École nationale supérieure agronomique de Montpellier) ערך הרכבה שיטתית של קריטריונים לזיהוי גפנים. שיטת גאלה התבססה על צורתם וקווי המתאר של העלים, מאפיינים של גידול נצרים, קצוות זימרות, פטוטרות, מין הפרחים, צורת אשכולות הענבים וצבעם, גודלם וחריצי הענבים עצמם. הענבים מושפעים פחות מגורמים סביבתיים מאשר העלים וענפים. הוא כלל אפילו את טעם הענבים כקריטריון, אבל זה היה די סובייקטיבי. לאחר מכן פרסם גאלה את הספר המגדיר, Ampélographie pratique, בשנת 1952, ובו 9,600 סוגי גפנים. Ampélographie pratique תורגם לאנגלית על ידי לוסי מורטון, פורסם ב-1979 ועודכן ב-2000. בשנת 2012, המוציא לאור האיטלקי L'Artistica Editrice פרסם אמפלוגרפיה היסטורית אוניברסלית מאוירת, סידרה של שלושה כרכים המכילה את הספרים החשובים ביותר שנערכים בצרפת ובאיטליה בין השנים 1800 לבין 1900: האמפלוגרפיה של פייר ויאלה וויקטור ורמורל מדור הענבים של פומונה איטליאנה מאת הרוזן ג'ורג'יו גאלסיו Ampelografia Italiana של משרד החקלאות האיטלקי הספרים אוספים 551 לוחות צבעוניים של ענבים מכל העולם, עם טקסטים באיטלקית ובאנגלית, המתארים את המאפיינים המורפולוגיים והחקלאיים של כל זן גפן, כמו גם את המילים הנרדפות והעניים המיוחדים ההיסטוריים שלהם. קרול מרדית' מאוניברסיטת קליפורניה בדייוויס, הייתה חלוצה בשימוש בטביעת האצבע הגנטית (פרופיל DNA) לזיהוי גפן. ההצלחות המפורסמות בטכניקה כוללות הוכחת זהותם של זינפנדל, פרימיטיבו ו-Crljenak Kaštelanski, וזיהוי הוריו של סנג'ובזה כ-Ciliegiolo ו-Calabrese Montenuovo. תרגילים כאלה נותנים תובנות חשובות לגבי דפוסים היסטוריים של סחר והגירה. Galet Ampélographie Pratique המקורי הוא הספר המובהק, בתרגום לצרפתית או בתרגום לאנגלית, אך מזמן אזל מהדפוס ואינו כולל ראיות DNA. מדיה וקבצים בנושא אמפלוגרפיה בוויקישיתוף "Illustrated Historical Universal Ampelography". infowine.com. VINIDEA Srl. 2012-05-22. נבדק ב-2022-09-14. Ampelography is the science of identifying, naming and classifying grape varieties through detailed analysis of the unique characteristics of the plant, its morphology and the different phases of its development. At the same time, however, the vine has its own extraordinary aesthetic and iconographic appeal.
ג'ימי נייפס

ג'יימס נייפּייר (באנגלית: James Napier; נולד ב-18 בספטמבר 1984) הידוע באופן מקצועי בשם ג'ימי נייפּס (Jimmy Napes), הוא פזמונאי ומפיק מוזיקלי אנגלי. הוא זכה במספר פרסים, כולל פרס אוסקר, פרס גלובוס הזהב, שלושה פרסי גראמי ושני פרסי אייבור נובלו. נייפּס ידוע בעיקר בזכות עבודתו עם סם סמית' ("Stay with Me", "Writing's on the Wall", "Lay Me Down", "Too Good at Goodbyes" ו-"Dancing with a Stranger"), דיסקלוז'ר ("Latch", "You & Me", "White Noise" ו-"Magnets"), קלין בנדיט ("Rather Be")‚ סטורמזי ("Crown") וטיילור סוויפט ("Christmas Tree Farm"). אלישה קיז, ג'ס גלין, חאליד, נורמני, קאנו, דייב, ריטה אורה, אלי גולדינג, מרי ג'יי בלייג', מדונה ("Best Night" מ-Rebel Heart) וג'יימס ביי. ג'ימי נייפס, ברשת החברתית פייסבוק ג'ימי נייפס, ברשת החברתית אקס (טוויטר) ג'ימי נייפס, במסד הנתונים הקולנועיים IMDb (באנגלית) ג'ימי נייפס, באתר סאונדקלאוד (באנגלית) ג'ימי נייפס, באתר MusicBrainz (באנגלית) ג'ימי נייפס, באתר Discogs (באנגלית) ג'ימי נייפס, באתר Genius Billboard Staff, Sam Smith & Jimmy Napes Win Best Original Song for ‘Writing’s On The Wall’ at the 2016 Oscars, Billboard, ‏2016-02-29 (באנגלית אמריקאית) Sam Smith & Jimmy Napes - Pressroom - Golden Globes 2016, Golden Globes (באנגלית אמריקאית) Jimmy Napes | Artist | GRAMMY.com, www.grammy.com Release group “Rebel Heart” by Madonna - MusicBrainz, musicbrainz.org Meet The Singer Who’s Secretly Behind The UK’s American Pop Takeover, The FADER (באנגלית)
ג'מבה ג'מבה

אנדרו סוונסון (באנגלית: Djemba Djemba; נולד ב-4 באוגוסט 1987) הידוע יותר בשם הבמה שלו, ג'מבה ג'מבה (Djemba Djemba), הוא מפיק מוזיקלי ופזמונאי אמריקאי מסוגת הפופ וה-EDM. בשנת 2013 כתב את הלהיט "Elastic Heart" של הזמרת האוסטרלית סיה. בהמשך, הוא כתב והפיק שירים ואלבומים עבור מוזיקאים ולהקות כדוגמת מייג'ור לייזר, אליסון וונדרלנד (אנ'), אליהו בלייק (אנ'), ג'סטין ביבר, לו האן (אנ'), בריטני ספירס, סיה, מדונה וקלאני. הוא גם יוצר מוזיקה בתור Magic in the Rain. בתחילת הקריירה שלו עבד עם הזמר ג'סטין ביבר על "Memphis", ו-"Don't Sell Out" של הראפר טייני טמפה. באותה העת, עבד על "Passenger" של הזמרת בריטני ספירס. בשנת 2013 כתב לזמרת סיה את הלהיט "Elastic Heart" שזכה להצלחה בין-לאומית. בשנת 2015 כתב לזמרת-יוצרת מדונה את "Best Night" שנכלל ב-Rebel Heart. בהמשך לכך, כתב והפיק את "Gangsta" לזמרת קלאני, עבור פסקול הסרט "יחידת המתאבדים". מדיה וקבצים בנושא ג'מבה ג'מבה בוויקישיתוף ג'מבה ג'מבה, ברשת החברתית פייסבוק ג'מבה ג'מבה, ברשת החברתית אינסטגרם ג'מבה ג'מבה, במסד הנתונים הקולנועיים IMDb (באנגלית) ג'מבה ג'מבה, באתר ספוטיפיי ג'מבה ג'מבה, באתר סאונדקלאוד (באנגלית) ג'מבה ג'מבה, באתר MusicBrainz (באנגלית) ג'מבה ג'מבה, באתר Discogs (באנגלית) ג'מבה ג'מבה, באתר Songkick (באנגלית) Eric Zaworski, Djemba Djemba Wants to Blow Your Mind In and Outside the Club, Vice, ‏2014-04-25 (באנגלית) Brian Cantor, Sia's "Elastic Heart," Major Lazer's "Lean On" Earn 2X US Platinum Certifications, Headline Planet, ‏2015-11-11 (באנגלית אמריקאית) Sia - Elastic Heart Album Reviews, Songs & More | AllMusic (באנגלית), נבדק ב-2023-11-10 Justin Bieber (Ft. Big Sean & Diplo) – Memphis, נבדק ב-2023-11-10 Don't Sell Out by Tinie Tempah - Track Info | AllMusic (באנגלית), נבדק ב-2023-11-10 Passenger by Britney Spears - Track Info | AllMusic (באנגלית), נבדק ב-2023-11-10 Madonna - Rebel Heart (באנגלית), 2015-03-05, נבדק ב-2023-11-10 Release group “Suicide Squad: The Album” by Various Artists - MusicBrainz, musicbrainz.org
ספסרות מלחמה

ספסרות מלחמה (באנגלית: War profiteering) היא השגת רווח כספי באופן לא אתי על ידי ניצול ציני של הזדמנויות הנוצרות במהלך מלחמה. לדוגמה: ספסרות בטובין קריטי לאזרחים נזקקים, או לצדדים הלוחמים במהלך מלחמה; הונאת מדינה בחוזים ממשלתיים – אי אספקה של סחורה, ייצור סחורה באיכות ירודה וכדומה, עקב פיקוח מופחת במהלך מלחמה; שימוש בשחיתות ממסדית להשגת חוזים; סחר בטובין שהושגו במהלך קונפליקט על ידי ביזה או תפיסת סחורות על ידי כוח כובש וכדומה. ספסרות מלחמה אפשרית על ידי אדם או ארגון פרטי. לעיתים כצד שלישי, בלתי מעורב ישירות בקונפליקט, לדוגמה סוחרי נשק המוכרים ציוד לאחד או שני הצדדים; ועל ידי אנשים או ארגונים פרטיים באחד הצדדים. המושג יכול גם לחול על פוליטיקאים מושחתים המאפשרים ומרוויחים משוחד מספסרי מלחמה. ספסרות מלחמה היא תחום אפור של המשפט הבינלאומי, אבל נושאת בחובה קונוטציה שלילית ביותר שכן הספסר מרוויח באופן ציני מסבלם של המעורבים באחד או שני הצדדים בקונפליקט. מדיה וקבצים בנושא ספסרות מלחמה בוויקישיתוף ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספסרות מלחמה".
פאולין אדלשטיין

פאולין אדלשטיין (באנגלית: Pauline Edelstein;‏ 10 בפברואר 1866 – 27 בספטמבר 1942) הייתה שחקנית תיאטרון יידיש אמריקאית. אדלשטיין נולדה בשם פאולין פינקלשטיין, ביאסי, רומניה. שתי אחיותיה, עמליה מוגולסקו וארנסטין (אסתר פינקלשטיין), פעלו לזמן קצר על במת היידיש. אחותה עמליה נישאה לשחקן זיגמונד מוגולסקו. דרך הקשרים של אחותה היא נכנסה למקהלת להקות מוגולסקו-גולדפאדן ברומניה וברוסיה. היא הייתה נשואה ליוסף אדלשטיין(אנ') בעל תיאטרון יידיש, מחזאי ובמאי. נולדו להם שני ילדים, איזידור אדלשטיין, שבמשך תקופה קצרה שיחק גם בתיאטרונים ביידיש, ואליאס אדלשטיין, שעבד עם אביו ולאחר מכן ניהל את תיאטרון השדרה השנייה. בנה, איזידור אדלשטיין התחתן עם אנני תומשבסקי, אחותו של בוריס תומשבסקי, ברוסיה שיחקה כגננדל ב"דר קטורז'ניק" של שומר וכתמר ב"Di libe fun tzion" של יוסף לטיינר(אנ'). ב-1886 היגרו אדלשטיין ובעלה לארצות הברית, והיא המשיכה לשחק בתיאטרון היידיש בעיקר בניצוחו של בעלה. היא שיחקה בתפקידי אופי והייתה הראשונה ששיחקה בתפקיד מישקה באופרטה של לטיינר, מישקה ומושקה, ובמחזותיו של יעקב גורדין: בתפקיד פרוי רוזנקרנץ בהצגה סיביר ב-13 בנובמבר 1891, בתיאטרון האיחוד של יעקב אדלר; בתפקיד זלדה בהצגה Der vilder mensh, ב-4 בנובמבר 1893, בתיאטרון ווינדזור, בתפקיד מאדאם ז'מנולי בהצגה Devorahle myukhst ב-1893; ופריידי הניה בהצגה Dovidl Mshurr ב-1899. בשנת 1901 היא התארחה יחד עם בוריס ובסי תומשבסקי בברלין, ב"דוידס פידל" של לטיינר. לאחר מכן, עקב מחלה, פרשה מהבמה. אדלשטיין נפטרה ב-27 בספטמבר 1942 בניו יורק. היא קבורה בבית הקברות וושינגטון, ברוקלין, ניו יורק, לצד בעלה יוסף אדלשטיין. פאולין אדלשטיין, באתר "Find a Grave" (באנגלית) Museum of Family History פאולין אדלשטיין, באתר המוזיאון לתולדות המשפחה (באנגלית) "Find-A-Grave". Find-A-Grave. 2012-03-09. נבדק ב-2012-10-19.
רוואז צ'חיידזה

רוואז צ'חיידזה (בגאורגית: რევაზ ჩხეიძე‏; 8 בדצמבר 1926 – 3 במאי 2015) היה במאי קולנוע, סופר ושחקן גאורגי. צ'חיידזה נולד בעיר כותאיסי שבגאורגיה. למד יחד עם חברו תנגיז אבולדזה קולנוע ב-VGIK - המוסד ללימודי אמנות הקולנוע (סינמטוגרפיה) במוסקבה. הם סיימו את לימודיהם ב-1952 וסרט הדיפלומה שלהם היה על מלחין גאורגי בשם דימיטרי ארקישווילי. יצירתו החשובה ביותר הוא הסרט "ჯარისკაცის მამა", אשר נקרא בעברית "אבא של חייל", משנת 1964. מבין הסרטים שביים: "דימיטרי ארקישווילי" (1955) סרט דוקומנטרי בשחור לבן על חייו של מלחין בשם זה, עבודת גמר יחד עם תנגיז אבולדזה. "מגדנס לורג'ה" (1955 בעברית, 'החמור של מגדנה') - סרט דרמה בשחור לבן שביים יחד עם תנגיז אבולדזה, על פי הנובלה של אקתרינה גבשווילי. הסרט זכה לפרס מיוחד לסרטים קצרים בפסטיבל קאן. מדיה וקבצים בנושא רוואז צ'חיידזה בוויקישיתוף רוואז צ'חיידזה, במסד הנתונים הקולנועיים IMDb (באנגלית) רוואז צ'חיידזה, באתר AllMovie (באנגלית) רוואז צ'חיידזה, במסד הנתונים הקולנועיים KinoPoisk (ברוסית) רוואז צ'חיידזה, באתר "Find a Grave" (באנגלית) ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.
בוצ'יה

האם התכוונתם ל... בּוּצְ'יֵה (כפר) (אנ') (Bučje) – כפר בקרואטיה בּוֹצְ'יָה – הגייה שגויה לשמו של משחק הבּוֹצָ'ה, ראו בוצ'ה (משחק כדור) בוצ'ה (פירושונים)
פול גז

האם התכוונתם ל... פּוֹל גֵז (איש ציבור) (Paul Ghez‏; 1898–1971) – היה ראש הקהילה היהודית בתוניסיה פוּל גָז (מגזין) – מגזין אינטרנטי שהושק בשנת 2002 פוּל גָז (סרט) – סרט ישראלי משנת 2019
חרטה (סרט)

חֲרָטָה (בגאורגית: მონანიება, מוֹנָאנִיאֵבָּה; באנגלית: Repentance) הוא דרמה פוליטית של הבמאי תנגיז אבולדזה משנת 1984. העלילה מתרחשת בעיירה גאורגית טיפוסית (ללא מאפיינים של מיקום ספציפי). ראש העיר המנוח שזה עתה נקבר מוצא מדי לילה מקברו. בסופו של דבר נלכדת מחללת הקבר. ועלילת הסרט מגוללת את סיפורה במשפט שנערך לה. במהלך המשפט נחשפים כל מעלליו של ואלראם אראוידזה (ראש העיר המנוח), אכזריותו, והסבל שגרם למשפחתה ולאחרים. מעבר לדרמה הפוליטית מבוסס הסרט על השירים הקשים לתרגום של וז'ה פשבלה, אך הם לא מפריעים למהלך התקין של העלילה. השמעת השירים של פשבלה מוסיפה נופך אלגורי נוסף. דמותו של ואלראם יכולה להיות של סטלין, היטלר (שפמו הוא ממש כמו של היטלר), מוסוליני או כל רודן אחר. גם שם משפחתו ארוידזה לא קיים בגאורגיה, ומשמעותה אף אחד (אראוי בגאורגית פירושה אף אחד). זהו סרט על הברוטאליות והטרור ועל יושרם וגבורתם של המתנגדים להם על החטא ועל עונשו על העוון והחרטה. העלילה מתרחשת אמנם בגאורגיה אך יכולה לקרות בכל מקום בו מחוללים ערכי החוק והאנושיות, בו הוקעות פומביות ואימה הופכים למצב חברתי קבוע. — תנגיז אבולדזה במקור הסרט אמור היה להיות סרט טלוויזיוני אך הוא הפך לסרט באורך מלא. הסרט הושלם בשנת 1984, אבל נאסר לפרסום על ידי השלטונות הסובייטים במשך שנתיים. הוא הותר להקרנה רק ב-1987 בימי הגלאסנוסט של מיכאיל גורבצ'וב. הסרט זכה בשלושה פרסים בפסטיבל קאן, ביניהם פרס חבר השופטים. הסרט זכה באוסקר "הסרט הזר הטוב ביותר" בשנת 1987, ובשנת 1988 זכה ב"פרס לנין". "חרטה", במסד הנתונים הקולנועיים IMDb (באנגלית) "חרטה", באתר נטפליקס "חרטה", באתר AllMovie (באנגלית) "חרטה", באתר Rotten Tomatoes (באנגלית) "חרטה", באתר אידיבי "חרטה", במסד הנתונים הקולנועיים KinoPoisk (ברוסית) אורון שמיר, הסרט הזה מתחבא בנטפליקס. המועמדות לאוסקר החזירה אותו לכותרות, באתר הארץ, 2 במרץ 2021
אנגוס גאן

אנגוס פרייזר ג'יימס גאן (באנגלית: Angus Fraser James Gunn; נולד ב-22 בינואר 1996 בנוריץ' שבאנגליה) הוא כדורגלן סקוטי-אנגלי המשחק בעמדת השוער בקבוצת נוריץ' סיטי מהפוטבול ליג צ'מפיונשיפ ובנבחרת סקוטלנד. גאן גדל במחלקות הנוער של נוריץ' סיטי ומנצ'סטר סיטי. ב-6 ביוני 2017 הושאל גאן ממנצ'סטר סיטי לנוריץ' סיטי מהפוטבול ליג צ'מפיונשיפ למשך עונת 2017/2018. ב-5 באוגוסט ערך את הופעת הבכורה שלו במועדון, בתיקו 1-1 נגד פולהאם במסגרת המחזור הראשון בליגה. הוא ערך 46 הופעות ליגה במהלך תקופת ההשאלה. ב-10 ביולי 2018 חתם גאן על חוזה לחמש שנים בסאות'המפטון מהפרמייר ליג. ב-28 באוגוסט ערך את הופעת הבכורה שלו במועדון, בניצחון 1-0 על ברייטון אנד הוב אלביון במסגרת הסיבוב השני בגביע הפוטבול ליג לעונת 2018/2019. ב-2 בינואר 2019 ערך את הופעת הבכורה שלו בליגה, בתיקו 0-0 נגד צ'לסי במסגרת המחזור ה-21. בסך הכל ערך 22 הופעות ליגה במדי המועדון. ב-16 באוקטובר 2020 הושאל גאן לסטוק סיטי מהפוטבול ליג צ'מפיונשיפ למשך עונת 2020/2021. ב-27 באוקטובר ערך את הופעת הבכורה שלו במועדון, בהפסד 2-0 לסוונסי סיטי במסגרת המחזור השמיני בליגה. בסך הכל ערך 15 הופעות ליגה במדי המועדון. ב-23 ביוני 2021 חתם גאן בנוריץ' סיטי מהפרמייר ליג. בחודש נובמבר 2017 זומן גאן לראשונה לסגל נבחרת אנגליה, לקראת משחק ידידות נגד נבחרת ברזיל, לאחר הוצאתו של ג'ק באטלנד מהסגל בשל פציעה. הוא לא שיחק במשחק זה. בחודש מרץ 2018 הוצעה לגאן על-ידי מאמן נבחרת סקוטלנד אלכס מקליש האפשרות לייצג את נבחרת סקוטלנד, אך הוא העדיף להמשיך לייצג את נבחרת אנגליה, הוא זומן על-ידי מאמן נבחרת אנגליה גארת' סאות'גייט למחנה אימונים לקראת מונדיאל 2018, אך לא נכלל בסגל הסופי לטורניר. בחודש מרץ 2023 החליט גאן לעבור לייצג את נבחרת סקוטלנד, וזומן לסגל הנבחרת לקראת משחקי מוקדמות יורו 2024 מאוחר יותר באותו חודש. ב-25 במרץ ערך את הופעת הבכורה שלו בנבחרת, בניצחון 3-0 על נבחרת קפריסין במסגרת מוקדמות יורו 2024. מדיה וקבצים בנושא אנגוס גאן בוויקישיתוף אנגוס גאן, ברשת החברתית אקס (טוויטר) אנגוס גאן, ברשת החברתית אינסטגרם אנגוס גאן, באתר Transfermarkt אנגוס גאן, באתר Soccerway אנגוס גאן, באתר BDFutbol אנגוס גאן, באתר WorldFootball.net אנגוס גאן, באתר National Football Teams אנגוס גאן, באתר FootballDatabase.eu Angus Gunn: Manchester City keeper rejoins Norwich City on season-long loan באתר BBC, ‏ 6 ביוני 2017 (באנגלית) Gunn completes Saints move באתר הרשמי של סאות'המפטון, 10 ביולי 2018 (באנגלית) Potters land Gunn באתר הרשמי של סטוק סיטי, 16 באוקטובר 2020 (באנגלית) Gunn completes Norwich City move באתר הרשמי של סאות'המפטון, 23 ביוני 2021 (באנגלית) Angus Gunn: Man City goalkeeper called up by England באתר BBC, ‏ 11 בנובמבר 2017 (באנגלית) Scotland boss fails with international advances for ex-City 'keeper Gunn באתר Eastern Daily Press, ‏ 7 במרץ 2018 (באנגלית) Angus Gunn drafted into England World Cup plans באתר Read Norwich, ‏ 17 במאי 2018 (באנגלית) Angus Gunn: Norwich City goalkeeper commits international future to Scotland באתר BBC, ‏ 12 במרץ 2023 (באנגלית) Scotland : Zander Clark & Angus Gunn named in squad for Spain & Cyprus games באתר BBC, ‏ 14 במרץ 2023 (באנגלית)